Nafarroako Parlamentuko Mahaiak, 2020ko otsailaren 10ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Iruñeko espetxeko presoei ematen zaien osasun-arretari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz idatzizko erantzuna bidal dezan.

Iruñean, 2020ko otsailaren 10ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

Nafarroako Gobernuko Osasun Departamentuak inolako neurri eragingarririk ezarri al du Iruñeko espetxean preso dauden pertsonei osasun-arreta egokia bermatze aldera espetxe horretan zerbitzu medikorik izan ez den egunetan edo zerbitzu mediko hori langile-eskasiagatik murriztu den egunetan? Ezarritako neurriak xeheki ezagutu nahi ditut.

Osasun Departamentuak beste zer neurri ezartzeko asmoa du espetxeko sendagile-arloko egungo nahiz etorkizuneko arazoei erantzuteko?

Iruñean, 2020ko otsailaren 3an

Foru parlamentaria: Cristina Ibarrola Guillén